Roxy's Rest | LekkeSlaap
Roxy's Rest bied gerieflike verblyf op die eienaar se perseel in Vanderbijlpark. Die kothuis is naby verskeie restaurante, winkelsentrums, universiteite, gholfbane, die kasino en die Vaalrivier.
Verblyf word in 'n tweeslaapkamer-suite met 'n privaat ingang na albei kamers gebied. Dis ideaal vir 'n paartjie of 'n gesin van 6. Die 2 kamers het elk 'n koningingrootte-bed en 'n dubbelbed word in die hoofslaapkamer geplaas wanneer 6 gaste blyplek bespreek. Elke kamer het 'n TV met sekere DStv-kanale. Die badkamer het 'n hoekbad, stort en toilet.
Die kombuisie is toegerus met 'n mikrogolfoond, yskas en tee- en koffiemaakgeriewe. Daar is 'n braai-area en braaigereedskap word voorsien. Gaste moet hul eie houtskool en blits saambring. Veilige parkeerplek is agter 'n elektroniese hek beskikbaar.
Gaste het 'n privaat tuin met stoele en 'n tafel. Die gastehuis het elektriese omheining reg rondom die perseel. Elke kamer het ook 'n veiligheidsdeur voor die glasdeur.
Daar is verskeie besienswaardighede in Vanderbijlpark, soos die Aquadome by Emerald Resort and Casino, Vaal Mall, historiese besienswaardighede en gholfbane. Daar is ook doendinge by die Vaalrivier, soos visvang, ski en bootvaarte wat gaste kan geniet.